Шыпхъу

Анэм укъыфIэкIым етIуанэу цIыхубзым цIэ лъапIэу зэрехьэ, егъэзащIэ шыпхъу къалэныр. Шыпхъур и гумащIагъэкIэ, щэбагъкIэ, IэфIагъэкIэ, лъагъуныгъэкIэ анэ папщIэщ. Шыпхъум и гур сыт щыгъуи гъэзащ анэадэм, къыдалъхуахэм дежкIэ. Ахэр зыхуейм хуэмызэмэ, зыгуэрым хуэныкъуэмэ, гукъеуэ гуэрхэр яIэмэ шыпхъум и щхьэр къигъэнэнурэ къэзылъхуа, къыдалъхуахэр зыхуей зэрыхуэзэнум яужь итынущ. Шыпхъум и гумрэ и псэмрэ тхьэщIащ, къабзэщ псэухукIэ лъэпкъ къызыхэкIам, унагъуэ щапIам, къэзылъхуамрэ, къыдалъхуахэмрэ папщIэ.
ЩIэблэщIэр щыцIыкIум къыщыщIэдзауэ щэбагъэр, зэрылъагъуныгъэр, пщIэ зыхуэщIыныр якум дэлъу, я шыпхъум хуэгумащIэу, фIыуэ ялъагъуу, ягъэгушхуэуэ, яхъумэу къыздэтэджын хуейщ.
Шыпхъум и гур дэлъхумкIэ щыIэщ жеIэ псалъэжьым, абы къокIыр шыпхъур зэрыгумащIэр, зэрыгумызагъэр къыдалъхуам папщIэ.
Фи шыпхъу ц1ык1ухэр ф1ыуэ флъагъу, вгъасэ, нэхъыбэ зэман тевгъэк1уадэ!

#Адыгэ_нэмысымрэ_цIыхубзымрэ